Самая арыгінальная, шалёна смешная адмова была атрыманая ад БелТА. Папярэдне супрацоўнікі БелТА нібыта па-сяброўску пагадзіліся на сустрэчу, а праз пару дзён ператэлефанавалі і сталі распавядаць пра тое, што ў іх плануецца маса выдатных новых сэрвісаў, якія найлепшым чынам падыходзяць нашаму фільму. Цудоўна! Але яны пакуль яшчэ не гатовыя. Нічога, у нас яшчэ ёсць некалькі дзён. Не, так хутка яны не зявяцца. Але ж вы так ці іначай карыстаецеся новымі тэхналогіямі? Карыстаемся, але яны не тое каб вельмі новыя. Таму лепей каб вы завіталі да нас пазней. Наколькі пазней? Прыязджайце да нас у 2018 годзе, на стогадовы юбілей агенцтва!